Hasičský automobil

230 px|right
230 px|right
Hasičský automobil je automobil používaný alebo vybavený na účely hasenia alebo záchranných činností.STN ISO 8421-8 (92 0002) : 2001, Požiarna ochrana. Slovník. Časť 8: Termíny pre hasenie požiarov, záchranné služby a zaobchádzanie s nebezpečnými materiálmi.

 Typológia 
Na Slovensku určuje delenie hasičských automobilov Vyhláška Ministerstva vnútra Slovenskej republiky č. 162/2006 Z. z. o vlastnostiach, konkrétnych podmienkach prevádzkovania a o zabezpečení pravidelnej kontroly hasičskej techniky a vecných prostriedkov na ochranu pred požiarmi,Príloha č. 3 (vlastnosti hasičského automobilu) k vyhláške Ministerstva vnútra Slovenskej republiky č. 162/2006 Z. z. o vlastnostiach, konkrétnych podmienkach prevádzkovania a o zabezpečení pravidelnej kontroly hasičskej techniky a vecných prostriedkov na ochranu pred požiarmi ktorá zapracuváva STN EN 1846-1:
 hasiace a záchranné automobily
 automobilové striekačky
 dopravný automobil (DA)
 automobilová striekačka (AS)
 cisternová automobilová striekačka (CAS)
 automobil na hasenie špecifických požiarov
 penový hasiaci automobil (PHA)
 plynový hasiaci automobil (PLHA)
 práškový hasiaci automobil (PRHA)
 kombinovaný hasiaci automobil (KHA)
 výšková záchranná automobilová technika
 otočný automobilový rebrík (AR)
 výšková automobilová pracovná plošina (AP)
 záchranný automobil (ZA)
 sanitný automobil (SA)
 technický automobil (TA)
 veliteľský a štábny automobil (VA, ŠA)
 automobil na prepravu osôb
 pomocný automobil
 ostatné špeciálne automobily

Pokyn prezidenta Hasičského a záchranného zboru č. 31/2005 Zbierky pokynov Prezídia Hasičského a záchranného zboru z 9. decembra 2005 o základných technicko-taktických parametroch a o technickom vybavení automobilov hasičskej záchrannej služby Hasičského a záchranného zboru.

V decembri 2005 bol pokynom prezidenta Hasičského a záchranného zboru ustanovený automobil hasičskej záchrannej služby (AHZS) ako druh záchranného automobilu, ktorý slúži primárne na vyslobodzovanie a záchranu osôb pri dopravnej nehode cestného dopravného prostriedku prepravujúceho nebezpečné látky, na vyslobodzovanie osôb za sťažených klimatických podmienok, zo závalov a z tesných priestorov, na hasenie požiaru, na poskytovanie predlekárskej pomoci na mieste zásahu a na záchranu osôb z výšok a z voľných hĺbok.Pokyn prezidenta Hasičského a záchranného zboru č. 31/2005 Zbierky pokynov Prezídia Hasičského a záchranného zboru z 9. decembra 2005 o základných technicko-taktických parametroch a o technickom vybavení automobilov hasičskej záchrannej služby Hasičského a záchranného zboru.

AHZS sa člení podľa užitočnej hmotnosti vozidla a predpokladaného účelu použitia na:
 typ 1 – užitočná hmotnosť nad 2000 kg, univerzálne vybavenie na výkon záchranných prác pri rôznych dopravných nehodách alebo pri hasení požiaru nákladného automobilu, autobusu alebo viacerých osobných automobilov,
 typ 1A – celková hmotnosť do 7500 kg,
 typ 1B – celková hmotnosť nad 7500 kg do 14 000 kg,
 typ 1C – celková hmotnosť nad 7500 kg do 14 000 kg,
 typ 1D – celková hmotnosť nad 14 000 kg.
 typ 2 – užitočná hmotnosť od 1001 kg do 2000 kg, univerzálne vybavenie na výkon záchranných prác pri väčšine dopravných nehôd alebo pri hasení požiaru osobného alebo dodávkového automobilu,
 typ 2A – celková hmotnosť do 5000 kg,
 typ 2B – celková hmotnosť do 5000 kg,
 typ 3 – užitočná hmotnosť do 1000 kg, základné vybavenie na výkon záchranných prác pri dopravných nehodách osobných automobilov alebo pri hasení začínajúceho požiaru,
 typ 3A,
 typ 3B,
 typ 4 – vykonávanie ťažkých vyslobodzovacích prác najmä pri dopravných nehodách nákladných automobilov a autobusov,
 typ 4A – celková hmotnosť do 14 000 kg,
 typ 4B – celková hmotnosť nad 14 000 kg,
 typ 5 – vykonávanie záchrany osôb a vyslobodzovacích prác pri dopravných nehodách spojených s únikom prepravovaných nebezpečných látok,
 typ 6 – vykonávanie základných činností pri záchrane osôb a vyslobodzovacích prácach pri dopravných nehodách a zároveň velenie pri zásahoch,
 typ 6A,
 typ 6B.

Jednotlivé podtypy sú detailne technicky špecifikované – podľa výbavy, objemu nádrže na vodu či penidlo atď.

 Referencie 

 Iné projekty